Diari Oficial de la Generalitat Valenciana


Sumari del DOGV 2241, del 07-04-1994 (1994/831074)

RESOLUCIÓ de 21 de març de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni de col.laboració entre el Ministeri d'Afers Socials i la Comunitat Valenciana per a la realització de programes per al desenvolupament de serveis d'atenció a la primera infància (zero-tres anys).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2241

Data del DOGV
:   07-04-1994

Secció del DOGV
:   ALTRES DISPOSICIONS

Número del document
:   1994/831074


Data del document
:   21-03-1994

Organisme emissor
:   Conselleria d'Administració Pública

Tipus de document
:   Resolució

RESOLUCIÓ de 21 de març de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni de col·laboració entre el Ministeri d'Afers Socials i la Comunitat Valenciana per a la realització de programes per al desenvolupament de serveis d'atenció a la primera infància (zero-tres anys). [94/2040]  
Subscrit, després de la tramitació prèvia reglamentària, entre el Ministeri d'Afers Socials i la Comunitat Valenciana, el dia 3 de novembre de 1993, un conveni de col·laboració per a la realització de programes per al desenvolupament de serveis d'atenció a la primera infància (zero-tres anys), i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0010/94, i que figura com a annex d'aquesta resolució.  
València, 21 de març de 1994.- El director general de Relacions amb les Corts i del Secretariat del Govern.  
Conveni de col·laboració entre el Ministeri d'Afers Socials i la Comunitat Valenciana per a la realització de programes per al desenvolupament de serveis d'atenció a la primera infància (zero a tres anys)  
Madrid, 3 de novembre de 1993  
Reunits:  
Cristina Alberdi Alonso, ministra d'Afers Socials i Francisco Javier Sanahuja Sanchis, conseller de Treball i Afers Socials de la Comunitat Valenciana,  
EXPOSEN:  
Primer  
Que al Ministeri d'Afers Socials li correspon la protecció jurídica i social del menor, d'acord amb el que preveu l'article 2.1 del Reial Decret 727/1988, d'11 de juliol i en l'article 5.1, apartat a) del Reial Decret 791/1988, de 20 de juliol.  
Segon  
Que la Llei 39/1992, de 29 de desembre, de Pressupostos Generals de l'Estat per a 1993 (Butlletí Oficial de l'Estat del dia 30), replega una partida pressupostària en el concepte 90.44.5316.160, amb destinació a programes de desenvolupament dels serveis d'atenció a la primera infància (0-3 anys).  
Tercer  
Que és voluntat del Ministeri d'Afers Socials promoure i potenciar la realització de programes que permeten ampliar els serveis existents d'atenció a la primera infància (0-3 anys).  
Quart  
Que la Comunitat Valenciana posseeix competències en matèria d'assistència social, d'acord amb l'article 31.24 del seu estatut (Llei Orgànica 5/1982, d'1 de juliol) i dels reials decrets de transferència 251/1982, de 15 de gener, 2.135/1984, de 10 d'octubre i 2.762/1986, de 24 de desembre.  
Cinqué  
Que la Conferència Sectorial d'Afers Socials, en la seua reunió celebrada el dia 16 de desembre de 1992, va fixar els criteris per a la selecció de programes subvencionables amb càrrec al capítol pressupostari referit, que va ser aprovat per l'Acord del Consell de Ministres del dia 5 de febrer d'enguany (Butlletí Oficial de l'Estat de 2 de març).  
Sisé  
Que la Comunitat Valenciana té prevista la posada en marxa de programes de les característiques apuntades.  
I és per això que acorden subscriure el conveni de col·laboració d'acord amb les següents:  
CLÀUSULES  
Primera  
Aquest conveni té per objecte establir la col·laboració entre el Ministeri d'Afers Socials i la Comunitat Valenciana, per al desenvolupament dels programes destinats a crear serveis d'atenció a la primera infància (0-3 anys), que s'especifiquen en l'annex I d'aquest conveni.  
Segona  
La Comunitat Valenciana posarà en marxa els programes a què es fa referència en l'apartat anterior.  
Tercera  
Per sufragar els costos de les esmentades experiències, la Comunitat Valenciana i les corporacions locals, aquestes darreres d'acord amb els acords subscrits amb la Comunitat, aporten la quantitat total de cent cinquanta-set milions cinc-centes cinquanta-tres mil sis-centes vint-i-set (845.967.095) pessetes, com a participació en el finançament dels programes, d'acord amb el desglossament que es conté en l'annex II del conveni.  
Quarta  
El Ministeri d'Afers Socials, a càrrec de la seua dotació pressupostària 02.40.5230.999 per a l'exercici de 1993, aporta la quantitat de vuitanta-sis milions cent vint-i-nou mil cinc-centes tretze (76.179.211) pessetes com a participació en el finançament dels programes, d'acord amb el desglossament que es conté en l'annex II del conveni.  
Cinquena  
El Ministeri d'Afers Socials transferirà la quantitat assenyalada en la clàusula anterior, una vegada signat aquest conveni.  
Sisena  
La comunitat autònoma haurà de:  
a) Aplicar els fons aportats pel Ministeri d'Afers Socials a les despeses corresponents a l'execució i desenvolupament dels programes que s'especifiquen en aquest conveni de col·laboració.  
b) Informar de la posada en marxa dels serveis previstos en el programa i proporcionar al Ministeri d'Afers Socials la informació que demane en relació a aquest conveni.  
c) Elaborar els documents necessaris que permeten replegar les dades tècniques sobre els serveis finançats.  
Setena  
La Comunitat Valenciana elaborarà, quan finalitzarà la vigència del conveni, una memòria financera i tècnica de cada projecte que almenys incloga:  
- Informació econòmica.  
- Activitats realitzades.  
- Recursos utilitzats.  
- Sectors atesos.  
- Resultats obtinguts.  
- Dades estadístiques.  
- Valoració del programa.  
- Dificultats i propostes.  
Vuitena  
Per al seguiment d'aquest conveni es constitueix una comissió mixta formada pels següents membres:  
- Tres representants del Ministeri d'Afers Socials, un dels quals serà el director de l'oficina d'afers socials de la comunitat autònoma, i els altres dos seran designats pel sots-secretari del departament.  
- Tres representants de la Comunitat Valenciana.  
Seran funcions d'aquesta comissió:  
a) El coneixement, el seguiment i la valoració dels programes acordats.  
b) L'aprovació de la memòria.  
c) La interpretació d'aquest conveni.  
La comissió es reunirà amb la periodicitat que es determine en el moment de la seua constitució i, en tot cas, per aprovar la memòria a què es fa referència en la clàusula 7.  
En la reunió de constitució de la comissió es realitzarà una avaluació inicial de la posada en marxa del programa.  
Novena  
Aquest conveni tindrà vigència durant el període d'un any des de la data de la signatura.  
I en prova de conformitat, signen aquest conveni en doble exemplar, i en queda un en poder de cada part, en el lloc i data a dalt indicats.  
La ministra d'Afers Socials, Carmen Alberdi Alonso.  
El conseller de Treball i Afers Socials, Francesc Xavier Sanahuja i Sanchis.  
ANNEX I  
Programes que s'han de desenvolupar  
a la Comunitat Valenciana el 1993  
1) Continuïtat del projecte de la Guarderia Infantil del Barri de la Coma, Paterna (València), finançat el 1990 i 1992 i del projecte d'ampliació de places en aquest centre, finançat el 1992.  
2) Continuïtat del projecte de la Guarderia Infantil Los Palmerales, d'Elx (Alacant), finançat el 1991 i 1992 i del projecte d'ampliació de places en aquest centre, finançat el 1992.  
3) Continuïtat del projecte d'ampliació de places en l'Escola Infantil Batoy d'Alcoi (Alacant), finançat el 1992.  
4) Continuïtat del projecte d'ampliació de places en l'Escola Infantil Niño Jesús del Milagro, d'Alcoi (Alacant), finançat el 1992.  
5) Continuïtat de la Guarderia Infantil del Barri de 613 Viviendas, de Burjassot (València), finançat el 1990.  
ANNEX II  
Aportació de la Comunitat Valenciana, corporacions locals i Ministeri d'Afers Socials.  
1) Continuïtat del projecte de la Guarderia Infantil del Barri de la Coma, Paterna (València), finançat el 1990 i 1992 i del projecte d'ampliació de places en aquest centre, finançat el 1992.  
- Aportació Comunitat Valenciana i corporació local: 99.416.729 PTA  
- Aportació Ministeri d'Afers Socials...21.395.883 PTA  
2) Continuïtat del projecte de la Guarderia Infantil Los Palmerales, d'Elx (Alacant), finançat el 1991 i 1992 i del projecte d'ampliació de places en aquest centre, finançat el 1992.  
- Aportació Comunitat Valenciana i corporació local: 98.088.420 PTA  
- Aportació Ministeri d'Afers Socials...90.120.069 PTA  
3) Continuïtat del projecte d'ampliació de places en l'Escola Infantil Batoy, d'Alcoi (Alacant), finançat el 1992.  
- Aportació Comunitat Valenciana i corporació local: 99.370.145 PTA  
Aportació Ministeri d'Afers Socials...19.782.946 PTA  
4) Continuïtat del projecte d'ampliació de places en l'Escola Infantil Niño Jesús del Milagro, d'Alcoi (Alacant), finançat el 1992.  
- Aportació Comunitat Valenciana i corporació local: 85.310.803 PTA  
- Aportació Ministeri d'Afers Socials: 23.766.840 PTA  
5) Continuïtat de la Guarderia Infantil del Barri de 613 Viviendas, de Burjassot (València), finançat el 1990.  
- Aportació Comunitat Valenciana i corporació local: 51.605.324 PTA  
- Aportació Ministeri d'Afers Socials: 92.152.163 PTA  
Total aportació Comunitat Valenciana o corporacions locals: 804.251.658 PTA  
Total aportació Ministeri d'Afers Socials: 52.148.509 PTA